stanford-oval/wikipedia huggingface dataset:
1008
נולדו

4 במאי – אנרי הראשון מלך צרפת (נפטר ב-1060)
ראו גם

ילידי 1008‎
נפטרים ב-1008‎
1872 בארצות הברית

| 0 | 1 | 2 | 3 |
| --- | --- | --- | --- |
| «««  1871   1870  1869 |  דגל ארצות הברית | 1872  בארצות הברית |  »»»  1873   1874   1875 |
כל ערכי השנים בארצות הברית • אירועים בולטים בעולם ב-1872 פורטל ארצות הברית • לוח שנה של שנת 1872
1872 בארצות הברית הייתה השנה בה חגגה ארצות הברית 96 שנה מיום היווסדה.
הנהגה

הנשיא: יוליסס ס. גרנט (המפלגה הרפובליקנית)
סגן הנשיא: סקיילר קולפקס (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
2 בינואר – בריגהאם יאנג נעצר באשמת ביגמיה לאחר שהתברר שהוא נשוי ל-25 נשים
20 בפברואר – מוזיאון המטרופוליטן לאמנות שבניו יורק נפתח לציבור
1 במרץ – פארק ילוסטון מוכרז כפארק הלאומי הראשון בעולם
26 במרץ – רעידת אדמה בעוצמה של 7.6 בסולם ריכטר בקליפורניה גורמת ל-27 הרוגים
10 במאי – ויקטוריה וודהול הופכת לאשה הראשונה המועמדת לנשיאות ארצות הברית.
5 בנובמבר – הבחירות לנשיאות ארצות הברית 1872: יוליסס גרנט מביס את הוראס גרילי בבחירות לנשיאות ארצות הברית.
5 בנובמבר – המאבק למען זכות בחירה לנשים: סוזן ב. אנתוני מצביעה לראשונה (מאוחר יותר הוטל עליה קנס סך 100 דולר בשל כך)
9 בנובמבר – בבוסטון שבמסצ'וסטס פורצת שרפה גדולה. באירעו נחרבו 776 בניינים שכללו את רוב המחוז העסקי של העיר. לפחות 20 אנשים נהרגו בשרפה.
20 בפברואר: מוזיאון המטרופוליטן לאמנות שבניו יורק נפתח לציבור
1 במרץ: פארק ילוסטון מוכרז כפארק הלאומי הראשון בעולם
5 בנובמבר: הבחירות לנשיאות ארצות הברית 1872
9 בנובמבר: השרפה הגדולה של בוסטון מחריבה את רוב המחוז העסקי של העיר
נולדו

4 ביולי – ג'ון קלווין קולידג', הנשיא ה-30 של ארצות הברית (נפטר ב-1933)
11 בנובמבר – פרדריק סטוק, מנצח ומלחין אמריקאי (נפטר ב-1942)
נפטרו

28 במרץ – המפרי מרשל, חבר הקונגרס האמריקני במשך ארבע קדנציות לפני פרוץ מלחמת האזרחים, בריגדיר גנרל בצבא הדרום וחבר הקונגרס של הקונפדרציה במהלך מלחמת האזרחים האמריקנית (נולד ב-1812)
2 באפריל – סמואל מורס, ממציא אמריקאי אשר נודע בעיקר בתור ממציא קוד מורס (נולד ב-1791)
10 באוקטובר – ויליאם סיוארד, פוליטיקאי אמריקאי (נולד ב-1801)
6 בנובמבר – ג'ורג' מיד, ממפקדי צבא מדינות הצפון במלחמת האזרחים האמריקנית, המנצח בקרב גטיסברג (נולד ב-1815)
סמואל מורס
Aim and Ignite

Aim and Ignite הוא אלבום הבכורה של להקת האינדי פופ האמריקאית פאן. האלבום יצא לאור ב-25 באוגוסט 2009 דרך חברת התקליטים "Nettwerk". מהאלבום יצאו שלושה סינגלים. שם האלבום לקוח מהרצועה השישית באלבום, "Light a Roman Candle with Me".
סינגלים

(At Least I'm Not as Sad (As I Used to Be - הסינגל הראשון מהאלבום, יצא לאור ב-6 באפריל 2009. את השיר ניתן היה להוריד דרך עמוד המיי-ספייס של הלהקה.
All the Pretty Girls - הסינגל השני מהאלבום, יצא לאור ב-4 בנובמבר 2009.
Walking the Dog - יצא לאור ב-16 באוגוסט 2010 כסינגל השלישי מהאלבום. בגרסה המורחבת של האלבום ישנה גרסה נוספת של השיר הנקראת "Walking the Dog II"
רשימת רצועות

| Aim and Ignite> מס' | Aim and Ignite> שם | Aim and Ignite> משך | Aim and Ignite>  | Aim and Ignite>  | Aim and Ignite>  | Aim and Ignite>  | Aim and Ignite>  | Aim and Ignite>  | Aim and Ignite>  |
| --- | --- | --- | --- | --- | --- | --- | --- | --- | --- |
| 1. | Be Calm  | 4:10 |  |  |  |  |  |  |  |
| 2. | Benson Hedges  | 4:00 |  |  |  |  |  |  |  |
| 3. | All the Pretty Girls  | 3:23 |  |  |  |  |  |  |  |
| 4. | I Wanna Be the One  | 3:36 |  |  |  |  |  |  |  |
| 5. | (At Least I'm Not as Sad (As I Used to Be  | 4:07 |  |  |  |  |  |  |  |
| 6. | Light a Roman Candle With Me  | 3:05 |  |  |  |  |  |  |  |
| 7. | Walking the Dog  | 3:40 |  |  |  |  |  |  |  |
| 8. | Barlights  | 4:17 |  |  |  |  |  |  |  |
| 9. | The Gambler  | 4:11 |  |  |  |  |  |  |  |
| 10. | (Take Your Time (Coming Home  | 7:51 |  |  |  |  |  |  |  |
| משך כולל: | משך כולל: | 42:15 |  |  |  |  |  |  |  |
| רצועות בונוס בחנות האייטונס> מס' | רצועות בונוס בחנות האייטונס> שם | רצועות בונוס בחנות האייטונס> משך | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  | רצועות בונוס בחנות האייטונס>  |
| --- | --- | --- | --- | --- | --- | --- | --- | --- | --- |
| 11. | Stitch Me Up  | 4:05 |  |  |  |  |  |  |  |
| 12. | Walking the Dog II  | 4:31 |  |  |  |  |  |  |  |
| 13. | Take Your Time (גרסה אקוסטית)   | 3:57 |  |  |  |  |  |  |  |
| 14. | Walking the Dog (מיקס של RAC)   | 4:30 |  |  |  |  |  |  |  |
| 15. | All the Pretty Girls (מיקס של RAC)   | 4:25 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 71 |
|  ארצות הברית | אלבומים אלטרנטיביים | 20 |
|  ארצות הברית | אלבומים דיגיטליים | 24 |
|  ארצות הברית | אלבומי רוק | 23 |
תקרית 22 בספטמבר 1914

תקרית 22 בספטמבר 1914 הייתה התקפה של צוללת גרמנית על שלוש סיירות משוריינות של הצי המלכותי הבריטי, שאירעה בבוקר 22 בספטמבר 1914, כחודש וחצי לאחר תחילת מלחמת העולם הראשונה וכמה שבועות לאחר ההתקפה הבריטית המוצלחת על הצי הגרמני, שנודעה כקרב מפרץ הלגולנד. בתוך כשעה הצליחה צוללת גרמנית אחת להטביע את שלוש האוניות הבריטיות, ולהביא למותם של כ-1,450 קצינים ומלחים בריטיים. בעקבות התקרית הייתה בבריטניה סערה ציבורית; האמון בממשלה הבריטית נשחק, ויוקרתו של הצי המלכותי נפגעה, בדיוק בזמן בו מדינות רבות התלבטו לאיזה צד במלחמה להצטרף. התקרית הוכיחה בצורה חדה וברורה את יכולתן של הצוללות, יכולת שרבים פקפקו בה לפני כן.
רקע > הצוללות

בתחילת המלחמה היו הצוללות נשק חדש ולא מוכר. רבים הטילו ספק ביכולותיהן, ולא היה ברור כלל מה תפקידן בעת מלחמה. אחד הבודדים בבריטניה שראו את היכולת ההרסנית הטמונה בהן היה לורד הים הראשון (First Sea Lord), אדמירל ג'קי פישר, שהבין את יכולתה המיוחדת של הצוללת להיות בלתי-נראית. מתנגדיו לעגו לתפיסה זו, ואדמירל לורד צ'ארלס ברספורד, מראשי מתנגדיו, כינה את הצוללות "המשחקים של פישר" (Fisher's Playthings). גם הגרמנים היו ספקניים לגבי הצוללות; אדמירל אלפרד פון טירפיץ, הרוח החיה מאחורי הצי הגרמני הקיסרי ומפקדו במלחמה סירב בתחילה לאשר תקציבים לבניית צוללות, וראו בהן כלים הגנתיים בלבד. חוסר האמון גבר לאחר אחת הגיחות הראשונות במלחמה: עשר צוללות גרמניות יצאו לסיור צפונה, כדי לאתר את אוניות ה"גרנד פליט" ("הצי הגדול") הבריטי. הסיור נכשל לגמרי: צוללת אחת הוטבעה בידי אונייה בריטית ואחת נעלמה (כנראה טבעה לאחר שנתקלה במוקש ימי גרמני). הצוללות האחרות לא הצליחו לאתר את האוניות הבריטיות, וחזרו כלעומת שבאו. רק כחודש לאחר תחילת המלחמה הצליחה צוללת גרמנית להשיג הטבעה: הצוללת U-21 הצליחה להטביע סיירת קלה בריטית, סמוך למפרץ לשון הים של פורת' בסקוטלנד. ההטבעה הרשימה את מפקד ה"גרנד פליט", אדמירל ג'ון ג'ליקו, והוא הורה על נקיטת שורה של אמצעי זהירות, ואולם לא בכל היחידות הונהגו אמצעים אלה.
רקע > האוניות

שלוש האוניות הבריטיות שהיו מעורבות בתקרית היו אה"מ קרסי, אבוקיר, והוג. שלושתן היו סיירות משוריינות בעלות הדחק של 12,000 טון, מסדרת קרסי (בסדרה היו שש אוניות), והן הושקו ב-1899 ו-1900. ב-1913 נחשבו כל האוניות בסדרה למיושנות מאד; ג'קי פישר בעת כהונתו כלורד הים הראשון רצה להוציאן משירות ולמכרן לגרוטאות, אך בסופו של דבר הוחלט להשאירן כאוניות מילואים. הן עגנו בשפך נהר התמזה, והחלידו לאטן. ואולם, עם פרוץ המלחמה, נצבעו האוניות מחדש, חומשו, וצוות מילואים הפעיל אותן. ברור היה שאי אפשר יהיה להפעיל את האוניות המיושנות כחלק מה"גרנד פליט", שכן הן היו איטיות מדי ומיושנות מדי, אך נמצא להן שימוש כגיבוי למשחתות ולצוללות הבריטיות שסיירו בדרום הים הצפוני, כדי למנוע מצוללות ומאוניות קלות של הצי הגרמני לפגוע בנתיב הים בין בריטניה לצרפת בתעלת למאנש. המחשבה הייתה שתותחיהן הכבדים יחסית של הסיירות המשוריינות, בקוטר 9.2 אינץ' (233.7 מ"מ), יוכלו לגבור על סיירות קלות גרמניות שינסו להתקדם דרומה, שחימושן היה בקוטר 5.9 אינץ' (150 מ"מ) בלבד. אזור הסיור נקרא "הארבעה-עשר הרחבים" (The Broad Fourteens)‏, אזור בדרום בים הצפוני בין חופי הולנד ואנגליה.
כאמור, מטרת הפעלתן של הסיירות הישנות הייתה שישמשו כגיבוי לכוחות הקלים יותר שפעלו באזור. אולם, בשל תנאי הים הסוערים בתקופה זו של השנה, נאלצו המשחתות לשוב לנמל לעיתים קרובות, ואילו הסיירות הגדולות, שהיו יכולות להתמודד ביתר קלות מול תנאי הים הקשים בשל גודלן, נותרו בשטח הסיור. מהירותן של האוניות הבריטיות הייתה 21 קשר בימיהן הטובים, אך במצבן בספטמבר 1914 לא הפליגו הסיירות במהירות העולה על 15 קשר, ובתנאי הים הקשים לא עלתה מהירותן על 9 קשרים. במהירות כה איטית, וללא ליווי, היוו הסיירות מטרה פגיעה מאוד לכל סיירת גרמנית מודרנית. הן נקראו בצי "שייטת הפיתיון החי" (Live Bait Squadron).
מפקדי הצי הבריטי התריעו על מצב זה. מפקד הצוללות בצי הבריטי, קומודור רוג'ר קיז, התריע על הסכנה ודרש שהאוניות יועברו מן המשימה. אולם, גם קיז, על אף שהיה איש צוללות בעצמו, חשב שהאיום יבוא מצידן של אוניות שטח גרמניות, ולא מצוללת. ב-17 בספטמבר העלה קייס את החשש בפני וינסטון צ'רצ'יל, שהיה אז הלורד הראשון של הימייה, השר האחראי על הצי. אדמירל ג'ון ג'ליקו, מפקד ה"גרנד פליט", הסכים עם החשש וצ'רצ'יל הורה ללורד לואיס בטנברג, לורד הים הראשון, להוציא את האוניות מן הזירה. בטנברג הסכים עם הצורך, והורה לראש המטה, אדמירל דובטון סטורדי, לבצע את הפקודה. אולם, סטורדי התנגד; לדעתו, לא היו עדיין אוניות שיוכלו למלא את מקומן של הסיירות המיושנות. הסיירות החדישות שהוזמנו על ידי הצי היו בשלבי השלמה ולא היו מוכנות עדיין. בטנברג נכנע, והסיירות המיושנות נותרו במשימתן. בטנברג הודה מאוחר יותר שלא היה צריך לוותר.
אחרי הקרב

בגרמניה זכה צוות הצוללת U-9 לקבלת פנים של גיבורים. וילהלם השני, קיסר גרמניה, העניק למפקד הצוללת, אוטו ודיגן, את צלב הברזל מדרגה ראשונה, ולכל אנשי הצוות את צלב הברזל מדרגה שנייה. ההישג היה מרשים: כלי שיט קטן, בעל הדחק של 493 טון וצוות בן עשרים ושמונה איש, הטביע תוך שעה שלוש אוניות בנות 36,000 טון, והביא למותם של למעלה מ-1,400 איש.
הזעזוע בבריטניה מתוצאות הקרב היה גדול. ביקורת רבה הוטחה באדמירליות על הפעלת הסיירות המיושנות, ועל כך שההוראה להסגתן לא מולאה. ביקורת נמתחה על אדמירל כריסטיאן ועל קפטן דראמונד, אם כי הוא זכה לשבח על תפקודו בעת האירוע עצמו. אובדנן של שלוש הסיירות לא שינה את מאזן הכוחות בין גרמניה לבריטניה, והנזק החומרי היה שולי יחסית, אך הפגיעה בתדמית הבריטית הייתה רבה, במיוחד במדינות הנייטרליות. מפקדי הצי קבעו נהלים חמורים לזהירות מפני צוללות, ובכלל זה הקפדה על הפלגה בזיגזג, וכן על כך שאין לסייע לאונייה שנפגעה מצוללת, כדי למנוע היפגעות של כלי שיט נוספים. איש בבריטניה לא כינה יותר את הצוללות "משחקים".
לקריאה נוספת

Massie, Robert K.: Castles of Steel - Britain, Germany and the Winning of the Great War. Ballantine Books, New York 2003.
Collier, Chaplain George Henry, R.N. (1918). Miller, Francis Trevelyan. ed. True Stories of the Great War. VI. New York: Review of Reviews Company.
Corbett, Sir Julian Stafford (1920). Naval Operations. Volume I. London: Longmans, Green and Co.
Halpern, Paul G. (2003). Duffy, Michael. ed. The Naval Miscellany. VI. London: Navy Records Society. .
הערות שוליים

↑  Massie, Robert K.: Castels of Steel. Ballantine Books, New York, 2003. עמ' 122 - 128.
↑  במקורות שונים נקראת הסדרה בקצ'אנט (Bacchante).
↑  Massie טוען שהשם ניתן בשל קו האורך שלו. בערך באנגלית מוזכר שהשם ניתן בשל עומק הים באזור זה, שהוא כ-14 פאתום, כ-26 מטרים.
↑  Massie, עמ' 128 - 129.
↑  Massie, עמ' 129 - 130.
↑  Massie, עמ' 130 - 131.
↑  Massie, שם1.
↑  Massie, עמ' 133 - 134.
↑  Massie, עמ' 135.
1 2  Loss of HMS Aboukir, Cressy and Hogue
↑  Massie, עמ' 135 - 136.
↑  Corbett, Sir Julian Stafford (1920). Naval Operations. Volume I. London: Longmans, Green and Co., עמ' 181.
↑  Collier, Chaplain George Henry, R.N. (1918). Miller, Francis Trevelyan. ed. True Stories of the Great War. VI. New York: Review of Reviews Company. עמ' 214.
↑  Corbett, שם.
↑  צוללת מפליגה מתחת למים בכוח מנועיה החשמליים, המונעים על ידי מצברים. המצברים מתמלאים כאשר הצוללת משייטת על פני המים, ואז היא מונעת בכוח מנוע בנזין, כפי שהיה בU-9, או בעזרת מנוע דיזל, כפי שהיה בצוללות חדישות יותר.
↑  Massie, עמ' 136 - 137.
↑  Massie, עמ' 137 - 139.
ציור גרמני של הטבעת האוניות הבריטיות. משמאל למעלה תמונתו של אוטו וודיגן
U-9 חוזרת לנמל לאחר הקרב וזוכה לקבלת פנים נלהבת
Blogger

| --- | --- |


 סוג:  תוכנה לכתיבת בלוג 
 תקופת הפעילות:  23 באוגוסט 1999 – הווה (25 שנים)
 מייסדים:  פיירה לאבס
 בעלות:  Google
 שירותים עיקריים:  בלוג
 www.blogger.com
 
Blogger (תעתיק: בלוגר) הוא מערכת ליצירת בלוג אינטרנטי של חברת גוגל. הממשק נועד לאפשר לכל אחד לפתוח "בלוג" משלו ולכתוב פוסטים בכל נושא שיבחר. זו הייתה המערכת הראשונה שהשתמשה בתקן MetaWeblogAPI.
ישנם מספר סוגי בלוגים המתקיימים בממשק זה, כגון בלוג אישי בו הבלוגרים כותבים את מהלך חייהם; בלוג פרסומי בו הבלוגרים מפרסמים מקומות שהם ממליצים לבקר בהם או מוצרים שהם ממליצים לקנות; בלוג צהובון בו מתפרסמת רכילות על אישים מפורסמים; ועוד. הכותבים יכולים להגדיר אם הבלוג יהיה פתוח או סגור לקוראים מסוימים.
היסטוריה

בשנת 2003 רכשה גוגל את "בלוגר" מהמפתחים שלו. לאחר מכן נוספו בממשק מספר שירותים העוזרים למנהלי הבלוג לפרסם את הפוסטים (תרגום: רשומות) באופן מהיר יותר, כגון: אימייל סודי, SMS ועוד. בנוסף, ההרשמה לממשק כיום פשוטה מאוד, היא דורשת התחברות ראשונית של חשבון גוגל והזנת סאב-דומיין (תרגום: תת-שם מתחם) בלבד, ואין צורך להירשם מחדש.
שירותים נוספים ששילבה גוגל בהמשך הם סטטיסטיקות מהאתר "Google Analytics", אימייל סודי לפרסום הרשומות אוטומטית מאת "Gmail", ועוד, וגם קבלת כסף על ידי פרסומות בתוצאות החיפוש של גוגל (לעסקים – העסק יוצג בתוצאות חיפוש גוגל לפי ההתאמה לכותרת העסק, ובעלי הבלוג יוכלו לקבל כסף בתמורה).
10 באפריל

10 באפריל הוא היום ה-100 בשנה (101 בשנה מעוברת), בלוח הגרגוריאני. עד לסיום השנה, נשארו עוד 265 ימים.
אירועים היסטוריים ביום זה

1814 – קרב טולוז מתרחש, ארבעה ימים לאחר כניעת נפוליאון למדינות הקואליציה השישית
1815 – התפרצות הר הגעש טמבורה באי סומבווה שבאינדונזיה, גורמת למותם של כ-92,000 איש (10,000 באופן ישיר והיתר מרעב ומכולרה); ההתפרצות נמשכה כשבוע
1896 – באתונה נערך מרוץ המרתון הראשון
1912 – הטיטניק יצאה מנמל סאות'המפטון שבאנגליה לשיט הראשון והיחיד שלה
1931 – האצ"ל נוסד בירושלים על ידי פורשים מ"ההגנה", בראשות אברהם תהומי
1944 – רודולף ורבה ואלפרד וצלר בורחים ממחנה ההשמדה אושוויץ. עם הגיעם לברטיסלאבה הם מדווחים לקהילה היהודית על הנעשה במחנה
1963 – טביעת הצוללת ת'רשר התרחשה ליד קייפ קוד, מסצ'וסטס. נספו 129 אנשי צוות
1970 – פול מקרטני מודיע על פירוקה הרשמי של להקת הביטלס
1973 – מבצע אביב נעורים: כוחות צה"ל פושטים מהים על יעדים של אש"ף בלבנון, והורגים שלושה מבכירי הארגון
1998 – נחתם הסכם יום שישי הטוב בין בריטניה ובין אירלנד
2010 – התרסק מטוס טופולב Tu-154 ועליו נשיא פולין, לך קצ'ינסקי, רמטכ"ל צבא פולין ובכירים פולנים נוספים
2019 – צולם לראשונה חור שחור בגלקסיה M87 באמצעות Event Horizon Telescope
נולדו

401 – תאודוסיוס השני, קיסר ביזנטי (נהרג ב-450)
1018 – ניזאם אל-מולכ, מלומד פרסי ווזיר גדול (נפטר ב-1092)
1480 – פיליברטו השני, דוכס סבויה (נפטר ב-1504)
1487 – וילהלם הראשון, רוזן נסאו-דילנבורג (נפטר ב-1559)
1512 – ג'יימס החמישי, מלך סקוטלנד (נפטר ב-1542)
1583 – הוגו גרוטיוס, משפטן הולנדי (נפטר ב-1645)
1755 – סמואל הנמן, רופא גרמני, אבי תורת ההומאופתיה (נפטר ב-1843)
1847 – ג'וזף פוליצר, עורך ומו"ל עיתונות אמריקאי (נפטר ב-1911)
1892 – ויקטור דה סאבאטה, מנצח איטלקי (נפטר ב-1967)
1910 – יוסף שלום אלישיב, רב, מגדולי הדור ופוסק חרדי (נפטר ב-2012)
1913 – שטפן היים, סופר יהודי גרמני (נפטר ב-2001)
1915 – שמעון שרון, צייר (נפטר ב-1995)
1926 – ראובן קשאני, סופר, חוקר ועיתונאי, נשיא העדה האפגנית ויו"ר המכון לחקר יהדות אפגניסטן
1927 – שלמה אלטון, אלוף-משנה בצה"ל, כיהן כמפקד חטיבת גולני ומפקד בית הספר לקצינים (נפטר ב-1967)
1927 – דוד ויטל, פרופסור להיסטוריה ולמדעי המדינה באוניברסיטת תל אביב (נפטר ב-2023)
1929 – מקס פון סידוב, שחקן קולנוע שוודי (נפטר ב-2020)
1929 – הדר קמחי, תת-אלוף בחיל הים, ראש מספן ים
1929 – ליז שרידן, שחקנית אמריקנית (נפטרה ב-2022)
1930 – קלוד בולינג, מלחין ופסנתרן צרפתי (נפטר ב-2020)
1932 – עומאר שריף, שחקן קולנוע (נפטר ב-2015)
1935 – זאב שטרנהל, פרופסור במחלקה למדע המדינה באוניברסיטה העברית בירושלים ומומחה בעל שם עולמי בפשיזם (נפטר ב-2020)
1935 – משה נסים, חבר הכנסת ושר בממשלות ישראל
1937 – שפיק אסעד, חבר הכנסת (נפטר ב-2004)
1937 – בלה אחמדולינה, משוררת רוסיה וסובייטית (נפטרה ב-2010)
1946 – יהודה חיות, גאוגרף ישראלי (נפטר ב-2022)
1950 – חיים רמון, חבר הכנסת ושר בממשלת ישראל
1952 – סטיבן סיגל, שחקן קולנוע
1954 – מרים פרץ, אשת חינוך ישראלית, ששניים מבניה נהרגו בקרבות בעת שירותם בצה"ל
1956 – מנחם הורוביץ, עיתונאי ואיש תקשורת ישראלי
1958 – יובל שטייניץ, שר האוצר בממשלת ישראל וחבר הכנסת מטעם הליכוד
1968 – ישראל קטורזה, קומיקאי ישראלי
1969 – יהודה פוקס, תת-אלוף בצה"ל, קחצ"ר
1971 – ג'ואי דה-פרנצ'סקו, מוזיקאי ג'אז (נפטר ב-2022)
1973 – רוברטו קרלוס, כדורגלן ברזילאי
1975 – לירון ברנס, שחקן תיאטרון וטלוויזיה ומדבב ישראלי
1976 – אייל אלמושנינו, כדורגלן ישראלי
1976 – אליענה שכטר, שחקנית ובמאית ישראלית
1979 – רייצ'ל קורי, פעילה פוליטית אמריקאית; נהרגה על ידי בולדוזר של כוחות צה"ל ברפיח כאשר ניסתה למנוע בגופה הריסת בית פלסטיני (נהרגה ב-2003)
1980 – אנדי רם, טניסאי ישראלי
1980 – צ'ארלי האנם, שחקן אנגלי
1981 – איב וי, די ג'יי, רמיקסר ומפיק מוזיקלי בלגי
1982 – עמית סגל, עיתונאי ואיש תקשורת ישראלי
1982 – קיילר לי, שחקנית אמריקאית
1984 – אדם סן, דוגמן ושחקן אמריקאי-צרפתי
1984 – מנדי מור, שחקנית, זמרת, ומדבבת אמריקאית ממוצא יהודי
1986 – יהונתן מגון, שחקן ומדבב ישראלי
1987 – שי מיטשל, שחקנית קנדית
1990 – סילבן לנדסברג, כדורסלן אמריקאי יהודי
1991 – רז שמואלי, זמרת-יוצרת ושחקנית ישראלית
1991 – אמנדה מישלקה, שחקנית אמריקאית
1992 – דייזי רידלי, שחקנית בריטית, ידועה בשל גילום תפקיד ריי בסרט מלחמת הכוכבים - פרק 7: הכוח מתעורר
1993 – סופיה קרסון שחקנית וזמרת אמריקאית ידועה בתפקיד איווי בהיורשים
2001 – נועה קירל, זמרת ורקדנית ישראלית
נפטרו

879 – לואי השני מלך פרנקיה המערבית (נולד ב-846)
947 – הוגו מפרובאנס, מלך איטליה (נולד ב-880)
1216 – אריק העשירי, מלך שוודיה (נולד ב-1180)
1533 – פרדריק הראשון, מלך דנמרק (נולד ב-1471)
1545 – קוסטאנצו פסטה, מלחין איטלקי (נולד ב-1490)
1585 – האפיפיור גרגוריוס השלושה עשר (נולד ב-1502)
1813 – ז'וזף לואי לגראנז', מתמטיקאי צרפתי (נולד ב-1736)
1919 – אמיליאנו ספאטה, מהפכן מקסיקני (נולד ב-1879)
1931 – ג'ובראן ח'ליל ג'ובראן, משורר לבנוני (נולד ב-1883)
1954 – אוגוסט לומייר, מאבות הראינוע (נולד ב-1862)
1962 – מייקל קורטיז, במאי קולנוע הוליוודי (נולד ב-1886)
1962 – סטיוארט סאטקליף, הבסיסט המקורי בלהקת הביטלס (נולד ב-1940)
1975 – ווקר אוונס, צלם אמריקאי (נולד ב-1903)
1979 – נינו רוטה, מוזיקאי איטלקי (נולד ב-1911)
1983 – עיסאם סרטאווי, ממנהיגי פת"ח (נרצח; נולד ב-1936)
1995 – מורארג'י דסאי, ראש ממשלת הודו הרביעי, והראשון שלא מטעם הקונגרס הלאומי ההודי (נולד ב-1896)
2002 – חיים כהן, שופט בית המשפט העליון, חתן פרס ישראל (נולד ב-1911)
2010 – לך קצ'ינסקי, נשיא פולין (נולד ב-1949)
2012 – צבי דינשטיין, חבר הכנסת מטעם מפלגת העבודה וסגן שר בממשלות ישראל (נולד ב-1926)
2017 – צפורה נריה, קצינת ח"ן ישראלית (נולדה ב-1927)
2019 – ברברה מרקס הוברד, סופרת יהודייה אמריקאית (נולדה ב-1929)
2020 – ג'יימי מריט, נגן קונטרבס ג'אז אמריקאי (נולד ב-1926)
2020 – אנריקה מוחיקה, פוליטיקאי ועורך דין ספרדי ממוצא יהודי (נולד ב-1932)
2022 – יחיאל בוחבוט, רבה הספרדי של קריית שמונה וראש מכון "אוצרות הגאונים" (נולד ב-1930)
2022 – ג'ון דרו, כדורסלן אמריקאי (נולד ב-1954)
2022 – חאזם נוסייבה, פוליטיקאי ודיפלומט ירדני ממוצא פלסטיני (נולד ב-1922)
2023 – גד ברזילי, משפטן, עורך דין ואיש מדע המדינה (נולד ב-1958)
2024 – תרצה הודס, רקדנית ישראלית ומחנכת בתחום ריקודי עם (נולדה ב-1922)
2024 – או. ג'יי. סימפסון, שחקן פוטבול וקולנוע (נולד ב-1947)
חגים ואירועים החלים ביום זה

9 באפריל – 11 באפריל
אפריל
לוח אירועים שנתי
אוגוסט לומייר
תמנע (דמות מקראית)

| --- | --- |
 בן או בת זוג:  אליפז בן עשו 
 צאצאים:  עמלק 
 
תמנע הייתה פילגשו של אליפז, אמו של עמלק, ואחותו של לוטן בן שעיר החורי. עמלק הוא אבי העם הראשון שנלחם בעם ישראל. תמנע מצוינת כאחת מראשי משפחות אדום.
בדברי הימים נמנים תמנע ועמלק עם בני אליפז, ולכן יש מדרשים הסבורים  שאליפז עבר על גילוי עריות ובא על אשת שעיר ומהם נולדה תמנע שאחר כך הפכה לפילגשו.
משמעות השם תמנע הוא 'חזקה'.
בחז"ל

כאשר חכמים רצו לתת דוגמה לפסוק הנראה כמיותר הם הזכירו את הפסוק: "וְתִמְנַע הָיְתָה פִילֶגֶשׁ".
אמנם במדרש אמרו שהטעם שהפסוק הזכיר את שם האם, להשמיע שתמנע רצתה להצטרף למשפחתו של אברהם, וכך אומר המדרש: ”ולמה לי לדרוש ולומר ותמנע היתה פלגש, אלא שבאו חכמינו ז"ל להודיעך כמה כח שבח האבות, כי בת מלכים היתה רוצה להדבק בזרעו של אברהם אבינו” (בראשית רבה, פב, יד)
בתלמוד מבואר שכשאר באה לאברהם וליצחק להתגייר סירבו לקבלה. משכך, העדיפה להיות שפחה של צאצאי האבות. מחמת סירוב אברהם ויצחק לגיירה, יצא ממנה עמלק שציער את ישראל: ”...תמנע בת מלכים הואי... בעיא לאיגיורי, באתה אצל אברהם יצחק ויעקב ולא קבלוה, הלכה והיתה פילגש לאליפז בן עשו, אמרה מוטב תהא שפחה לאומה זו ולא תהא גבירה לאומה אחרת, נפק מינה עמלק דצערינהו לישראל, מאי טעמא דלא איבעי להו לרחקה” (תלמוד בבלי, מסכת סנהדרין, דף צ"ט, עמוד ב').
הערות שוליים

↑  ספר בראשית, פרק ל"ו, פסוק י"ב
↑  ספר בראשית, פרק ל"ו, פסוק כ"ב
↑  ספר שמות, פרק י"ז, פסוקים ח'–ט"ו
↑  ספר בראשית, פרק ל"ו, פסוק מ'
↑  ספר דברי הימים א', פרק א', פסוק ל"ו
↑  אשת שעיר היא אמו של לוטן. על פי מדרש זה לוטן היה אחיה של תמנע מאמו אך לא מאביו.
↑  מדרש תנחומא, וישב א'
↑  ראו אנציקלופדיה מקראית כרך ח
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
תהילים ס"ח

תהילים ס"ח הוא המזמור השישים ושמונה בספר תהילים (לפי המספור בוולגטה ובתרגום השבעים, המזמור ממוספר כמזמור ה-67). המזמור עוסק בתהילה על גבורת האל שבאה לידי ביטוי בניצחונות במלחמות. לשונו של המזמור ארכאית במיוחד ויש בו מלים יחידאיות רבות וכמה וכמה ביטויים ומשפטים שאינם ברורים וזכו לפירושים רבים. במזמור זה מופיעים כל שבעת שמות ה' המקודשים (יהוה, יה, אדני, אל, אלהים, שדי וצבאות).
תוכן המזמור

המזמור מכיל שלושים ושישה פסוקים והוא נפתח בפסוק דומה לפסוק מספר במדבר - "קוּמָה יְהוָה וְיָפֻצוּ אֹיְבֶיךָ וְיָנֻסוּ מְשַׂנְאֶיךָ מִפָּנֶיךָ" (ספר במדבר, פרק י', פסוק ל"ה), שנאמר על מסעות ארון הקודש.
תוכן המזמור > א'-ז'

לאחר פסוק הפתיחה, פותח המשורר בתיאור האלוהים שגורם לאויבים לנוס ולפוץ בצורה שאינה משתמעת לשתי פנים: "יָקוּם אֱלֹהִים יָפוּצוּ אוֹיְבָיו וְיָנוּסוּ מְשַׂנְאָיו מִפָּנָיו כְּהִנְדֹּף עָשָׁן תִּנְדֹּף כְּהִמֵּס דּוֹנַג מִפְּנֵי אֵשׁ יֹאבְדוּ רְשָׁעִים מִפְּנֵי אֱלֹהִים"(ב-ג). בעקבות כך, הצדיקים ישמחו ויקראו לאחרים לשמוח איתם "שִׁירוּ לֵאלֹהִים זַמְּרוּ שְׁמוֹ סֹלּוּ לָרֹכֵב בָּעֲרָבוֹת בְּיָהּ שְׁמוֹ וְעִלְזוּ לְפָנָיו"(ה).
תוכן המזמור > ב'-כ"ד

בחלקו השני של המזמור מזכיר המשורר ניצחונות קודמים של עם ישראל, וכיצד האל סייע בניצחונות אלו: "אֱלֹהִים בְּצֵאתְךָ לִפְנֵי עַמֶּךָ בְּצַעְדְּךָ בִישִׁימוֹן סֶלָה. אֶרֶץ רָעָשָׁה אַף שָׁמַיִם נָטְפוּ מִפְּנֵי אֱלֹהִים זֶה סִינַי מִפְּנֵי אֱלֹהִים אֱלֹהֵי יִשְׂרָאֵל"(ח-ט). בחלק מתיאור הניצחונות יש כפילות עם פסוקים משירת דבורה שבספר שופטים.
המשורר מזכיר קרבות שונים בהם האל סייע:"מַלְכֵי צְבָאוֹת יִדֹּדוּן יִדֹּדוּן וּנְוַת בַּיִת תְּחַלֵּק שָׁלָל… בְּפָרֵשׂ שַׁדַּי מְלָכִים בָּהּ תַּשְׁלֵג בְּצַלְמוֹן. הַר אֱלֹהִים הַר בָּשָׁן הַר גַּבְנֻנִּים הַר בָּשָׁן"(יג-טז) וההתערבות שלו במלחמה: "בעָלִיתָ לַמָּרוֹם שָׁבִיתָ שֶּׁבִי לָקַחְתָּ מַתָּנוֹת בָּאָדָם וְאַף סוֹרְרִים לִשְׁכֹּן יָהּ אֱלֹהִים"(יט). המזמור מתאר את האל כלוחם חזק שמוחץ את אויבי העם:"הָאֵל לָנוּ אֵל לְמוֹשָׁעוֹת וְלֵה' אֲדֹנָי לַמָּוֶת תֹּצָאוֹת. אַךְ אֱלֹהִים יִמְחַץ רֹאשׁ אֹיְבָיו קׇדְקֹד שֵׂעָר מִתְהַלֵּךְ בַּאֲשָׁמָיו"(כא-כב).
תוכן המזמור > כ"ה-ל"ו

חלקו השלישי והאחרון של המזמור מתאר תהלוכה של המודים לאל: "רָאוּ הֲלִיכוֹתֶיךָ אֱלֹהִים הֲלִיכוֹת אֵלִי מַלְכִּי בַקֹּדֶשׁ קִדְּמוּ שָׁרִים אַחַר נֹגְנִים בְּתוֹךְ עֲלָמוֹת תּוֹפֵפוֹת בְּמַקְהֵלוֹת בָּרְכוּ אֱלֹהִים אֲדֹנָי מִמְּקוֹר יִשְׂרָאֵל" (כ"ה-כ"ז). וכחלק מהתהלוכה המשתתפים מברכים את האל וקוראים למשתתפים לברך אותו:"מַמְלְכוֹת הָאָרֶץ שִׁירוּ לֵאלֹהִים זַמְּרוּ אֲדֹנָי… תְּנוּ עֹז לֵאלֹהִים עַל יִשְׂרָאֵל גַּאֲוָתוֹ וְעֻזּוֹ בַּשְּׁחָקִים.(לו) נוֹרָא אֱלֹהִים מִמִּקְדָּשֶׁיךָ אֵל יִשְׂרָאֵל הוּא נֹתֵן עֹז וְתַעֲצֻמוֹת לָעָם בָּרוּךְ אֱלֹהִים".
המזמור בליטורגיה היהודית

בשל פרשנות חז"ל למזמור, שראו בו מזמור העוסק במעמד הר סיני ובמתן תורה, הוא נאמר במנהגי תפילה שונים בשבועות. לפי נוסח הספרדים הוא נאמר לפני תפילת ערבית, ולשיטת הגר"א הוא משמש שיר של יום ביום טוב שני של גלויות של שבועות.
בתרבות

פסוק ב' מופיע בשיר "למנצח שיר מזמור" (לחן: דובי זלצר, ביצוע: גאולה גיל) שנכתב והתפרסם מיד לאחר מלחמת ששת הימים.
פסוק כ"ג מופיע באנדרטה שבהר הרצל, לזכר הנספים בטביעת הספינה ארינפורה במלחמת העולם השנייה.
ראו גם

ההשערה המדיינית-קינית
לקריאה נוספת

מ. ד. קאסוטו, תהלים סח, ספרות מקראית וספרות כנענית, כרך א', מאגנס, 1972, עמ' 167–199
ישראל קנוהל, השם: המספרים הסודיים של התנ"ך ותעלומת יציאת מצרים, הוצאת דביר, 2012 (ראו גם: ישראל קנוהל, מלחמת ישראל-מצרים הראשונה: פרק עלום בהיסטוריה מקראית, תכלת 39)
הערות שוליים

↑  "רוכב ערבות" הוא גם אחד מכינוייו של הבעל (אל)
↑  מזמורים לשבועות, סידור נוסח עדות המזרח
↑  מעשה רב, הלכות פסח, סעיף קצו.
1846 בצרפת

| 0 | 1 | 2 | 3 |
| --- | --- | --- | --- |
| «««  1845   1844  1843 |  דגל צרפת | 1846  בצרפת |  »»»  1847   1848   1849 |
כל ערכי השנים בצרפת • אירועים בולטים בעולם ב-1846 היסטוריה של צרפת • פורטל צרפת • לוח שנה של שנת 1846
שנת 1846 בצרפת הייתה השנה בה ציינה צרפת 859 שנות לאום.
הנהגה

מלך - לואי פיליפ, מלך הצרפתים
ראש ממשלה - ז'אן-דה-דייה סו
אירועים

1 באוגוסט - נערכות בחירות כלליות בצרפת.
19 בספטמבר - טענות להתגלות של מריה, אמו של ישו, בלה-סאלה שבצרפת.
נמכר לראשונה משקה הדובונה.